Kórka

Kórka (Cucumis sativus) je zeleninowa rostlina ze swójby banjowcowych rostlinow (Cucurbitaceae). 

 Podobne słowa 
Podobnej słowje eksistujetej w čěšćinje (okurka) a pólšćinje (ogórek). Nimo toho němčina ma słowo (Gurke) z pólšćiny. Pólske mjeno so wot grjekskeho słowa  wotwodźuje.

 Wopis 
Rostlina je dele ležaca abo lězuca. 

 Łopjena 
Łopjency lisćowych łopjenow su pjećróžkate hač do rukoformowe. Jich kónčki su wótre.

 Kćenja 
Muske kćenja su často čećikojte, króna docpěwa dołhosć wot dweju hač do třoch centimetrow. Žónske kćenja wobsedźa tři staminodije. 

 Płody 
Płód docpěwa dołhosć mjezy 30 a 40 centimetrami, je šwižna, walcoformowa a sćeńša so na kóncomaj. Kaž wšě jahodowe płody pušći wona jich symjenja hakle, hdyž płodowe mjaso spada. Wona wobsahuje hač do 97 procentow z wody. Z 9,7 kcal na 100 g płaći kaž małokalorijowa.

Powjerch płoda wariěruje po sorće, tak zo eksistuja płody z hładkim, brózdźenym, rozpukanym, brodawkojtym abo horbikatym powjerchom. Ale tež barba zrałych płodow wariěruje: čerwjene, oranžobrune, běłe abo kremojte. Zwjetša pak su zelene. Nimo toho su přez plahowanje rozdźělne formy nastali: kulowaće-jejkojte, krótko-walcojte hač dołho-walcojte a dołho křiwjene.

 Wužiwanje 
Kórki su syrje jědźne. Najčasćišo bu wone do plackow rězane a ze solotwjowej jušku resp. Vinaigrette přihotowane. Woblubowane su tež kaž wobstatk sandwichow. Wone bu přez mlóčnokisalinowe droždźenje kaž selowe kórki (prawe kisałe kórki), z kisałowym kropom zawarjene kaž korjeninowe kórki abo kaž žonopowe kórki konserwowane móhłe.

 Wobrazy 

 Nóžki 

 Žórła 
 Ullstein Lexikon der Pflanzenwelt, 1973, ISBN 3-550-16019-4, strona 94, pod hesłom Cucumis 
 Kral, Jurij: Serbsko-němski słownik hornjołužiskeje rěče. Maćica Serbska, Budyšin (1927)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)
 Völkel, Pawoł: Hornjoserbsko-němski słownik, Ludowe nakładnistwo Domowina, Budyšin (1981)
 wiktionary (něm.)

 Wotkazy 
 R. Kraft 

Kategorija:Banjowcowe rostliny
Kategorija:Zelenina